b"\n_START_ARTICLE_\nLabartu\n_START_SECTION_\nAspecte\n_START_PARAGRAPH_\nSe'l representava amb cos pelut, cap de lleona (a vegades d'ocell) amb orelles dents d'ase, llargs dits amb ungles tamb\xc3\xa9 llargues, i potes d'ocell amb urpes esmolades. Amb freq\xc3\xbc\xc3\xa8ncia es mostra muntant un ase i alletant un gos amb el pit dret i un porc (a vegades, un altre gos) amb l'esquerre, mentre sost\xc3\xa9 serps (bic\xc3\xa8fales segons algunes fonts) a ambdues mans.\n_START_SECTION_\nCaracter\xc3\xadstiques\n_START_PARAGRAPH_\nS'alimentava de nens lactants, que raptava mentre dormien ses mares per menjar-se la seva carn i beure'n la sang. Tamb\xc3\xa9 era responsable dels avortaments, que provocava tocant set vegades el ventre de la mare gestant, i de la mort sobtada dels nens al bressol. Les mares i els homes adults tamb\xc3\xa9 eren v\xc3\xadctimes potencials que devorava._NEWLINE_Era filla del d\xc3\xa9u An, i molt poderosa tamb\xc3\xa9 per dret propi. L'\xc3\xbanic ser capa\xc3\xa7 d'actuar contra ella era Pazuzu, el seu consort. Era per aix\xc3\xb2 es col\xc2\xb7locaven amulets amb la imatge de Pazuzu."